Tolong jelaskan mengenai Sejarah sekolah dari Sekolah Menengah Kebangsaan Taman SEA dalam bahasa melayu

SMK Taman SEA terletak di tengah-tengah dua buah kawasan perumahan yang besar, iaitu Kampung Tunku dan Taman SEA. Ia terdiri daripada 4 buah bangunan 3 tingkat, sebuah kantin, bengkel, dewan dan sebuah padang yang besar.

Pembinaan sekolah ini bermula pada tahun 1974. Pada peringkat awal penubuhannya, sekolah ini tidak ada bangunan sendiri. Ia bermula dengan 5 buah bilik pinjaman. Pelajar lelaki Tingkatan Satu (3 kelas) ditempatkan di SMK Bukit Bintang di bawah pengawasan Pn. Ainun bt. Md. Said, Pn. Ong Kim Huah dan En. Alan Lim Meng Sue, manakala pelajar perempuan Tingkatan Satu (2 kelas) ditempatkan di SMK Sri Aman di bawah jagaan Pn. Siti Fatimah dan Pn. Felicia Lee.

Nama SMK Taman SEA telah dipilih kerana nama akhirnya SEA membawa maksud Awas Nilai Bertindak (See, Evaluate, Act). Selain itu nama akhirnya SEA park dalam Bahasa Inggeris telah ditukar ke Bahasa Melayu, iaitu Taman SEA

Sekolah ini telah siap dibina pada penghujung tahun 1975. Semasa ia mula-mula dibuka, terdapat 665 orang pelajar (5 kelas peralihan, 6 kelas Tingkatan Satu dan 5 Kelas Tingkatan Dua) dan 20 orang guru. Kini terdapat 1797 orang pelajar dan 115 orang guru.

Pada awal tahun 1976, SMKTS terdiri daripada Blok A dan Blok B. Blok A terdiri daripada 14 kelas biasa, pejabat, 2 bilik Sains Rumah Tangga, 3 makmal dan perpustakaan. Blok ini kemudian diperbesarkan untuk menampung 4 lagi kelas sebuah bilik computer, Pusat Sumber dan Koperasi Sekolah.

Blok C yang telah siap dibina pada tahun 1980 terdiri daripada 6 kelas dan 3 buah makmal.

Pada tahun 1985, tempat letak basikal telah dibina. Pada awal penggal kedua persekolahan tahun 1985, Tingkatan 6 mula ditubuhkan. Untuk menampung pelajar-pelajar yang semakin bertambah, Blok D telah dibina pada tahun 1991, khasnya untuk pelajar-pelajar Tingkatan 6 Atas dan Bawah.

Blok E yang terdiri daripada Bilik Lukisan dan Stor Perabot telah dibina pada tahun 1992. Pada pagi 1hb Januari 1993 satu kejadian amat menyedihkan semua guru dan pelajar SMKTS, iaitu pejabat SMKTS telah terbakar. Walaupun kami terpaksa menghadapi pelbagai cabaran dan dugaan, namun kami tetap sabar dan bersemangat waja untuk membina semula SMKTS. Dengan itu pejabat dan bilik guru SMKTS siap dibina pada bulan Disember 1993 semua kakitangan SMKTS telah berpindah ke pejabat baru.

Mulai 1993, perkembangan pembangunan SMK Taman SEA amat pesat sekali. Semanagt permuafakatan yang melibatkan peranan PIBG turut memastikan segala pelaksaan program pendidikan berjalan lancer. Selain membantu dari segi kewangan, sokongan moral yang tidak berbelah bagi telah memantapkan lagi keunggulan SMKTS dalam pelbagai bidang.

Dengan bimbingan padu para guru, pelajar-pelajar sekolah ini turut mencipta nama dan mengharumkan nama sekolah dalam bidang akademik, sukan dan kokurikulum. Ternyata matlamat Falsafah Pendidikan Negara yang ingin melahirkan pelajar yang seimbang serta mempunyai sahsiah yang cemerlang telah Berjaya direalisasikan di sekolah ini.

Sebagai sebuah organisasi pendidikan yang menekankan pemupukan nilai murni dan sahsiah unggul, SMK Taman SEA turut menggalakkkan para pelajarnya melibatkan diri secara aktif dalam pelbagai kegiatan atau projek kebajikan bagi membantu masyarakat sekeliling. Usaha ini mendapat sambutan yang amat memberangsangkan daripada para pelajar terutama sekali Projek Hamper yang telah dijadikan program tahunan sejak tahun 1993.